|  |  |
| --- | --- |
| yperiwn |  |
| **ΕΝΩΣΗ ΠΡΟΣΤΑΣΙΑΣ ΤΗΣ ΙΣΟΤΗΤΑΣ & ΤΩΝ ΔΙΚΑΙΩΜΑΤΩΝ Α.μεΑ. «ΥΠΕΡΙΩΝ»**  Ταχ. Δ/νση: Λογγό Ληξουρίου Ταχ. Κώδικας: 28200 Πληροφορίες: Σοφία Μαροπούλου-Ζαφειράτου Τηλέφωνα: 2671092492  Κινητά: 6937177207 Email:[enosiyperion@gmail.com](mailto:enosiyperion@gmail.com) | **ΛΗΞΟΥΡΙ, 25 Οκτωβρίου 2024**  **Α.Π.:179** |

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΣΤΟ ΠΛΑΙΣΙΟ ΤΗΣ ΠΡΑΞΗΣ ΜΕ ΚΩΔΙΚΟ ΟΠΣ 6006325 «ΚΕΝΤΡΟ ΔΙΗΜΕΡΕΥΣΗΣ – ΗΜΕΡΗΣΙΑΣ ΦΡΟΝΤΙΔΑΣ ΑΤΟΜΩΝ ΜΕ ΑΝΑΠΗΡΙΑ ΥΠΕΡΙΩΝ»**

**Έχοντας υπόψη:**

1. Την με Aρ. Πρωτ. οικ7218 (ΠΕ)/5-10-2023 Ένταξη της Πράξης «Κέντρο Διημέρευσης - Ημερήσιας Φροντίδας Ατόμων με Αναπηρία «ΥΠΕΡΙΩΝ» με συνέχιση της λειτουργίας του με Κωδικό ΟΠΣ 6002365 στο Πρόγραμμα «Ιόνια Νησιά 2021-2027».
2. Τη με αριθμ. 81/23-10-2024 απόφαση του Δ.Σ. της Ένωσης Προστασίας της Ισότητας & των Δικαιωμάτων Α.μεΑ. «ΥΠΕΡΙΩΝ**»**

H Ένωση Προστασίας της Ισότητας & των Δικαιωμάτων Α.μεΑ. «ΥΠΕΡΙΩΝ**»** προτίθεται να προσλάβει, με σύμβαση ορισμένου χρόνου, στο πλαίσιο υλοποίησης του Υποέργου 1 της Πράξης «Κέντρο Διημέρευσης – Ημερήσιας Φροντίδας Ατόμων με Αναπηρία ΥΠΕΡΙΩΝ» με κωδικό ΟΠΣ 6002365 στο Επιχειρησιακό Πρόγραμμα «ΙΟΝΙΑ ΝΗΣΙΑ 2021-2027»», **ένα (1) άτομο ειδικότητας Οδηγός Λεωφορείου** και καλεί τους υποψηφίους να εκδηλώσουν ενδιαφέρον για την θέση εργασίας – ειδικότητας:

1. **(ΥΕ/ΔΕ) ΟΔΗΓΟΣ ΛΕΩΦΟΡΕΙΟΥ**

Αφορά σε μία (1) θέση πλήρους απασχόλησης.

ΤΥΠΙΚΑ ΠΡΟΣΟΝΤΑ

* Επαγγελματική άδεια οδήγησης Δ’ κατηγορίας
* Πιστοποιητικό Επαγγελματικής Ικανότητας μεταφοράς εμπορευμάτων και επιβατών

Η σύμβαση θα είναι διάρκειας έξι (6) μηνών και με δυνατότητα ανανέωσης-επέκτασης μέχρι την ολοκλήρωση της Πράξης.

**ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ**

Οι υποψήφιοι για την απόδειξη των ΑΠΑΙΤΟΥΜΕΝΩΝ ΤΥΠΙΚΩΝ ΠΡΟΣΟΝΤΩΝ τους και της εμπειρίας τους οφείλουν να προσκομίσουν όλα τα απαιτούμενα από την παρούσα ανακοίνωση δικαιολογητικά:

1. Αίτηση και υπεύθυνη δήλωση με βάση το σχετικό υπόδειγμα.
2. Επαγγελματική άδεια οδήγησης Δ’ κατηγορίας
3. Πιστοποιητικό Επαγγελματικής Ικανότητας μεταφοράς εμπορευμάτων και επιβατών
4. Αντίγραφο Δελτίου Αστυνομικής Ταυτότητας
5. Βεβαιώσεις προϋπηρεσίας
6. Αποδεικτικό Κατοικίας
7. Ποινικό μητρώο και υπεύθυνη δήλωση με βάση το σχετικό υπόδειγμα
8. Συστατικές επιστολές (εάν υπάρχουν)
9. Βιογραφικό Σημείωμα

Τα δικαιολογητικά μπορούν να είναι απλές φωτοτυπίες. Τυχόν πρόσθετα προσόντα συνοδευόμενα από σχετική τεκμηρίωση θα συνεκτιμηθούν.

**ΕΜΠΕΙΡΙΑ**

Θα προτιμηθούν οι έχοντες εμπειρία - ικανότητα μικροεπισκευών κτιριακών εγκαταστάσεων (ηλεκτρολογικά-υδραυλικά-λοιπές μικροεπισκευές) και σε ανάλογη θέση. Ως εμπειρία νοείται η απασχόληση με σχέση εργασίας ή σύμβαση έργου στο δημόσιο ή ιδιωτικό τομέα ή άσκηση επαγγέλματος σε καθήκοντα ή έργα. Δικαιολογητικά για την απόδειξη εμπειρίας μπορεί να είναι βεβαιώσεις προϋπηρεσίας ή και τα ένσημα του Ασφαλιστικού Φορέα.

**ΥΠΟΒΟΛΗ ΑΙΤΗΣΕΩΝ ΣΥΜΜΕΤΟΧΗΣ**

Αιτήσεις θα υποβάλλονται **αυτοπροσώπως ή με συστημένη επιστολή** από την **Τρίτη 29 Οκτωβρίου 2024 έως και την Τρίτη 12 Νοεμβρίου 2024 από τις 10:00 π.μ. έως τις 14:00 μμ.** στο χώρο Κ.Δ.Η.Φ., Περιοχή Λογγός Ληξουρίου, Κεφαλληνίας, ΤΚ 28200.

Οι ενδιαφερόμενοι θα μπορούν να αναζητήσουν το έντυπο της αίτησης στην ιστοσελίδα της Ένωσης «ΥΠΕΡΙΩΝ» (<http://enosi-amea-yperion.gr/>) ή στα γραφεία της Ένωσης.

**ΠΙΝΑΚΑΣ ΒΑΘΜΟΛΟΓΗΣΗΣ ΚΡΙΤΗΡΙΩΝ**

**Κατάταξη υποψηφίων**

Μετά την επεξεργασία των εμπρόθεσμων αιτήσεων των υποψηφίων, οι αιτούντες που πληρούν τα απαραίτητα κριτήρια, θα κληθούν να περάσουν από προσωπική συνέντευξη.

Στη συνέχεια βαθμολογώντας τα κριτήρια Αξιολόγησης, όπως αυτά αποτυπώνονται στον κάτωθι Πίνακα:

|  |  |  |  |
| --- | --- | --- | --- |
| Α/Α | Κριτήρια Αξιολόγησης | Τρόπος πιστοποίησης | Μέγιστη Βαθμολογία |
| 1 | Συναφής Επαγγελματική εμπειρία (μέγιστος αριθμός βαθμολογούμενης εμπειρίας που λαμβάνεται υπόψη είναι τα τρία (3) έτη, 10% για κάθε χρόνο) | Βεβαιώσεις προϋπηρεσίας και τα ένσημα του Ασφαλιστικού Φορέα | 30 |
| 2 | Επαγγελματική εμπειρία ή και Κοινωνική ενασχόληση και προσφορά εθελοντικής εργασίας σε φορείς που λειτουργούν παρόμοιες δομές  (ΚΔΗΦ, Κέντρα Ημέρας, Στέγες, ξενώνες κ.λ.π) (μέγιστος αριθμός βαθμολογούμενης εμπειρίας που λαμβάνεται υπόψη είναι τα δύο (2) έτη, 10% για κάθε χρόνο) | Βεβαίωση από τους αντίστοιχους φορείς | 20 |
| 3 | Γνώση του κοινωνικού περιβάλλοντος της Δομής | Πιστοποιητικό εντοπιότητας ή αποδεικτικό κατοικίας | 10 |
| 4 | Συνέντευξη | Από Τριμελή Επιτροπή | 40 |
| ΣΥΝΟΛΙΚΗ ΒΑΘΜΟΛΟΓΙΑ | |  | 100 |

θα αναρτηθούν, το αργότερο μέσα σε πέντε (5) ημέρες από τη λήξη της προθεσμίας υποβολής των αιτήσεων συμμετοχής, τα αποτελέσματα στην έδρα του Κ.Δ.Η.Φ. και στην ιστοσελίδα (<http://enosi-amea-yperion.gr/>).

Συνημμένα υποδείγματα:

α) Υπόδειγμα υπεύθυνης δήλωσης του σημείου 1 των απαιτούμενων δικαιολογητικών

β) Υπόδειγμα υπεύθυνης δήλωσης του σημείου 7 των απαιτούμενων δικαιολογητικών

**Για την Ένωση Προστασίας της Ισότητας & των Δικαιωμάτων Α.μεΑ. «ΥΠΕΡΙΩΝ»**

**Η ΠΡΟΕΔΡΟΣ Η ΓΕΝ ΓΡΑΜΜΑΤΕΑΣ**

**Σοφία Μαροπούλου-Ζαφειράτου Σοφία Λασκούδη**